รายชื่อตอนในแอร์
แอร์

| # | ชื่อตอน | วันที่ออกอากาศ |
| --- | --- | --- |

| 01 | "ลมโชย"  "Kaze" (かぜ)  | 6 มกราคม พ.ศ. 2548 |
 ยูกิโตะ คูนิซากิเดินทางมาถึงเมืองเมืองหนึงพร้อมกับความหวังที่จะหาเงินจากการแสดงกลตุ๊กตาเพื่อไปชื้ออาหาร และที่นั่นเขาได้พบกับมิซุสุ คามิโอะเด็กหญิงแปลกหน้าที่อาศัยอยู่ในเมืองแห่งนี้ หลังจากที่พูดคุยกันมิซุสุจึงจัดการหลอกล่อเขาไปที่บ้านของเธอด้วยอาหาร และเมื่อฮารุโกะ คามิโอะแม่เลี้ยงของเธอมาถึง ในตอนแรกเธอปฏิเสธที่จะให้ยูกิโตะพักอาศัยอยู่ในบ้านของเธอ แต่เมื่อคิดเรื่องอะไรบางอย่างได้เธอจึงตกลง 
| 02 | "ที่พักพิง"  "Machi" (まち)  | 13 มกราคม พ.ศ. 2548 |
 ยูกิโตะเล่าให้มิซุสุฟังถึงคำสั่งเสียของแม่ที่บอกให้เขาตามหาเด็กผู้หญิงมีปีกที่อยู่บนท้องฟ้า วันต่อมาการแสดงกลตุ๊กตาของยูกิโตะมีผู้ชมเป็นเพียงแค่หมาที่มีชื่อว่า "โปเตโต้" เท่านั้น ก่อนที่มันจะคาบตุ๊กตาของเขาวิ่งหนีผ่านหน้าคลินิคของฮิจิริ คาริชิม่า 
| 03 | "เสียงกระซิบ"  "Koe" (こえ)  | 20 มกราคม พ.ศ. 2548 |
 สภาพแวดล้อมรอบ ๆ ของยูกิโตะและมิซุสุเปลี่ยนจากศาลเจ้าไปเป็นทุ่งข้าวโพดชั่วขณะหนึ่งหลังจากที่คาโนะ คิริชิม่าพึมพำถ้อยคำปริศนาออกมา หลังจากที่นำคาโนะไปส่งที่คลินิคแล้ว ยูกิโตะและมิซุสุก็แยกออกมา ระหว่างนั้นเองยูกิโตะนึกขึ้นได้ว่า ฮิจิริยังไม่ได้ให้เงินค่าจ้างแก่เขา เขาจึงย้อนกลับไปที่คลินิคอกครั้งและก็ทำให้เขาได้ยินเรื่องราวของคาโนะเข้า 
| 04 | "ขนนก"  "Hane" (はね)  | 27 มกราคม พ.ศ. 2548 |
 ที่ศาลเจ้า คาโนะเหมือนคนไม่มีสติเข้าบีบคอยูกิโตะต็มแรง หลังจากที่รู้สึกตัวและกลับมาที่คลินิคแล้ว ฮิจิริได้ทำการขอโทษยูกิตะและได้เล่าถึงเรื่องราวต่าง ๆ และการกระทำที่เกิดขึ้นของคาโนะว่าเกิดขึ้นเพราะได้รับคำสาปจากขนนกที่อยู่ในศาลเจ้าแห่งนั้น 
| 05 | "ปีก"  "Tsubasa" (つばさ)  | 3 กุมภาพันธ์ พ.ศ. 2548 |
 ยูกิโตะได้พบกับมินากิและมิจิรุอีกครั้ง วันทั้งวันของเขาจึงหมดไปกับการเดินเล่น พูดคุยกับเด็กทังสอง ระหว่างทางกลับเธอได้ชวนเขาออกมาดูดาวที่ดาดฟ้าของโรงเรียนพร้อมกับมิจิรุ ยูกิโตะกลับมาถึงบ้านมิซุสุพยายามที่จะชวนเขาเล่นการ์ดด้วยแต่ทันใดนั้นเองเธอก็ร้องไห้ออกมา เมื่อรู้เรื่องราวทั้งหมดเขาจึงคิดที่จะออกเดินทางอีกครั้ง 
| 06 | "ดวงดาว"  "Hoshi" (ほし)  | 10 กุมภาพันธ์ พ.ศ. 2548 |
 อยู่ ๆ แม่ของมินากิก็เกิดความจำเสื่อม เธอจำไม่ได้ว่าตัวเองเคยมีลูกสาว มินากิจึงตัดสินใจออกจากบ้าน เธอขอไปอาศัยอยู่กับยูกิโตะ ยูกิโตะบอกว่าเขาจะเดินทางออกจากเมืองนี้และต้องการให้เธอไปด้วย แต่แทนที่เขาจะพาเธอออกไปจากเมืองเขากลับมาส่งเธอที่บ้าน มิจิรุขอให้มินากิชวนเธอไปกินอาหารที่บ้านของมินากิ ก่อนที่มิจิรุจะจากไปเธอบอกกับยูกิโตะว่าเธอจะต้องกลับไปหาเด็กผู้หญิงที่อยู่บนท้องฟ้า 
| 07 | "ความฝัน"  "Yume" (ゆめ)  | 17 กุมภาพันธ์ พ.ศ. 2548 |
 ยูกิโตะฝันถึงเรื่องราวที่แม่ของเขาเคยเล่าให้เขาฟังเมื่อครั้งที่เขายังเป็นเด็ก เรื่องราวเกี่ยวกับเด็กผู้หญิงที่มีปีก เมื่อความฝันสุดท้ายสิ้นสุดลงเด็กคนนั้นจะลืมเรื่องราวทุกสิ่งทุกอย่างและเธอก็จะตาย และคนที่เธอใกล้ชิดก็จะตายตามเธอไปด้วย แม่เลี้ยงของมิซุสุออกเดินทางปล่อยให้ยูกิโตะและมิซุสุอยู่ด้วยกันตามลำพัง มิซุสุเล่าให้เขาฟังถึงความฝันครั้งสุดท้ายของเธอทำให้ยูกิโตะตัดสินใจที่จะอยู่เคียงข้างเธอ เขารู้ว่าเธอคือคนที่สำคัญที่สุด 
| 08 | "คิมหันต์"  "Natsu" (なつ)  | 24 กุมภาพันธ์ พ.ศ. 2548 |
 เรื่องราวย้อนกลับไปเมื่อ 1,000 ปีก่อนหน้าที่จะเกิดเหตุการณ์ทั้งหมด "คันนะ" เด็กผู้หญิงที่มีปีกอยู่กลางหลัง เธอถูกกักบริเวณ ณ ปราสาทในหุบเขาแห่งหนึ่งพร้อมด้วยบรรดาพี่เลี้ยง ซึ่งหนึ่งในนั้นมีอุราฮะ และริวยะเป็นผู้คุ้มกัน เมื่อใกล้วันครบกำหนดที่เธอจะต้องย้ายไปอยู่ที่อื่น ทั้งสองได้ช่วยเหลือคันนะให้หนีออกมาจากปราสาทเพื่อไปพบกับแม่ของเธอ ผ่านสถานที่ต่าง ๆ มากมายท้ายที่สุดก็ได้พบ แต่แล้วแม่ของเธอกลับบอกให้พวกเขากลับออกไป 
| 09 | "จันทรา"  "Tsuki" (つき)  | 3 มีนาคม พ.ศ. 2548 |
 เหล่าทหารเข้ามาปิดล้อมเขา เพื่อช่วยเหลือคันนะแม่ของเธอจึงใช้พลังออกไป และเป็นเหตุให้เธอถูกธนูยิง ก่อนที่จะตายเธอกระซิบฝากถ้อยคำให้แก้คันนะ ทั้งสามเดินมานั่งพักที่ต้นไม้ใหญ่ต้นหนึ่งอุราฮะและริวยะต่างพูดถึงทะเลให้คันนะฟัง แต่เธอรู้ว่าทั้งหมดที่พวกเขาพูดนั้นเป็นได้เพียงแค่ฝัน คันนะต่อสู้กับทหารแต่ถูกคำสาปทำให้เธอหายไป เรียวยะและอุราฮะได้รับการช่วยเหลือและเรียนรู้เกี่ยวกับคำสาป ในขณะที่เรียวยะอ่อนแอลงพวกเขาตัดสินใจว่าจะต้องมีลูกไว้เพื่อคอยสืบทอดเจตนาคือตามหาคันนะต่อไป 
| 10 | "แสงสว่าง"  "Hikari" (ひかり)  | 10 มีนาคม พ.ศ. 2548 |
 ย้อนกลับมาที่เรื่องราวของมิซุสุ ก่อนที่ยูกิโตะจะเดินทางมาถึงเมือง มิซุสุได้พบกับกาตัวหนึง เธอตั้งชื่อให้กับมันว่า "โซระ" 
| 11 | "ทะเล"  "Umi" (うみ)  | 17 มีนาคม พ.ศ. 2548 |
 อาการของมิซุสุแย่ลงเรื่อย ๆ เธอลืมว่าฮารุโกะเป็นใคร และเริ่มทำอะไรด้วยตัวเอง, เล่นไพ่กับตัวเอง และไม่ต้องการออกไปข้างนอก ฮารุโกะพยายามอย่างหนักเพือให้ความทรงจำของมิซุสุกลับคืนมาและในขณะเดียวกันพ่อของมิซุสุก็ปรากฏตัวพร้อมกับจะมาพามิซุสุไปอยู่กับเขา ฮารุโกะยื่นข้อเสนอ ขอเวลาภายใน 3 วัน ถ้ามิซุสุไม่ต้องการอยู่กับตนก็จะยอมให้มิซุสุไป ซึ่งพ่อของมิซุสุก็ยอมรับกับข้อเสนอนั้น 
| 12 | "ฟ้าคราม"  "Sora" (そら)  | 24 มีนาคม พ.ศ. 2548 |
 เทศกาลฤดูร้อนที่มิซุสุรอคอยเทศกาลนี้มาตลอดต้องถูกยกเลิกเนื่องมาจากฝนตกหนัก เช้าวันต่อมาท้องฟ้าแจ่มใส ฮารุโกะคิดว่าเรื่องร้าย ๆ ทั้งหมดได้ผ่านไปแล้ว เธอพามิซุสุออกมาเดินเล่นข้างนอก แต่แล้วมิซุสุก็บอกกับเธอว่า เธอได้เดินทางมาถึงที่สุดแล้ว 
| 13 | "บทสรุป"  "Soushuuhen" (総集編)  | 31 มีนาคม พ.ศ. 2548 |
 บทสรุปของเรื่องราวของ มิซุสุ คามิโอะ